**Ministru kabineta noteikumu projekta**

**„****Prasības mazumtirdzniecības uzņēmumiem, kas piegādā mājputnu olas vai ziedo dzīvnieku izcelsmes pārtiku” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Sagatavotā Ministru kabineta noteikumu projekta „Prasības mazumtirdzniecības uzņēmumiem, kas piegādā mājputnu olas vai ziedo dzīvnieku izcelsmes pārtiku” (turpmāk – noteikumu projekts) mērķis ir, izmantojot Eiropas Savienības (turpmāk – ES) normatīvajos aktos noteiktās atkāpes, atļaut mazumtirdzniecības uzņēmumiem nodot ziedošanai dzīvnieku izcelsmes produktus, tostarp mājputnu olas, (turpmāk – pārtika) bez uzņēmuma atzīšanas, kā arī atļaut mazumtirdzniecības uzņēmumiem mājputnu olas, sākot ar 22. dienu pēc izdēšanas līdz derīguma termiņa „ieteicams līdz....“ beigām piegādāt uzņēmumiem, kas var nodrošināt to termisku apstrādi. |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4. panta 19. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Parlamenta un Padomes 2004. gada 29. aprīļa Regulas Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (turpmāk – Regula Nr. 853/2004), nosacījumiem, visiem pārtikas aprites uzņēmumiem, kas piegādā dzīvnieku izcelsmes produktus citam uzņēmumam, ir nepieciešama uzņēmuma atzīšana. To nosaka Regulas Nr. 853/2004 II nodaļas 4.pants. Regulas Nr. 853/2004 1.panta 5. punkta „b” apakšpunkta „ii” apakšpunkts ļauj mazumtirdzniecības uzņēmumam piegādāt pārtiku citam mazumtirdzniecības uzņēmumam arī bez uzņēmuma atzīšanas, neievērojot Regulas Nr. 853/2004 prasības, ja ar nacionālo normatīvo aktu ir noteikts, ka tā ir papildu, vietēja mēroga un ierobežota darbība. Uzņēmuma atzīšana ir maksas pakalpojums, turklāt uzņēmums ne tikai maksā par atzīšanu, bet atzītam uzņēmumam ir arī jāizpilda virkne papildu prasību, kas prasa papildu izmaksas. Mazumtirdzniecības uzņēmumiem, kas vēlētos pārtiku ziedot citam mazumtirdzniecības uzņēmumam vai piegādāt mājputnu olas uzņēmumiem, kas var nodrošināt mājputnu olu termisko apstrādi līdz derīguma termiņa „ieteicams līdz...“ beigām, patlaban tas ir atļauts tikai tad, ja uzņēmums ir atzīts, un šādiem uzņēmumiem tas ir nopietns finansiāls slogs.Eiropas Parlamenta un Padomes 2002. gada 28. janvāra Regulā (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, noteikts, ka mazumtirdzniecība ir manipulācijas ar pārtiku un (vai) tās apstrāde, un tās uzglabāšana tirdzniecības vai piegādes vietā galapatērētājam, tostarp izplatīšanas vietās, ēdināšanas uzņēmumos, uzņēmumu un iestāžu ēdnīcās, restorānos un citos līdzīgos pārtikas pakalpojumu uzņēmumos, veikalos, lielveikalu izplatīšanas centros un vairumtirdzniecības punktos.Jaunais regulējums attieksies uz mazumtirdzniecības uzņēmumiem, kas vēlas ziedot tādiem mazumtirdzniecības uzņēmumiem kā biedrības un nodibinājumi, kā arī reliģiskās organizācijas un to iestādes, kas nodarbojas ar labdarību un ir reģistrētas Pārtikas un veterinārajā dienestā kā pārtikas aprites uzņēmumi. Lai izmantotu Regulā Nr. 853/2004 dotās atkāpes, noteikumu projektā ietvertas normas, kas nosaka, kas ir mazs daudzums un kad mazumtirdzniecības uzņēmuma darbība uzskatāma par papildu, vietēja mēroga, ierobežotu darbību.Latvijas teritorija ir salīdzinoši neliela, tomēr, ņemot vērā Eiropas Komisijas līdzšinējos ieteikumus un citu dalībvalstu pieredzi, par vietēju mērogu ir uzskatāma Latvijas teritorija 300 kilometru rādiusā no pārtikas atrašanās vietas. 30% no kopējā uzņēmuma pārtikas apjoma mēnesī kā mazs daudzums noteikts, pamatojoties uz Regulas Nr.[853/2004](http://eur-lex.europa.eu/LexUriServ/LexUriServ.do?uri=CONSLEG:2004R0853:20091101:LV:HTML) 13. apsvērumā ietverto skaidrojumu, ka šāda dzīvnieku izcelsmes produktu piegāde citam mazumtirdzniecības uzņēmumam drīkst būt tikai maza attiecīgā uzņēmuma darbības daļa. Turklāt ir ņemti vērā arī citu ES dalībvalstu normatīvie akti, kuros ietverta minētā atkāpe.2018. gadā notikušajās apspriedēs ar dalībvalstīm par ES līmenī vajadzīgajām pamatnostādnēm pārtikas ziedošanas atvieglošanai eksperti ir norādījuši, ka ES līmenī papildu uzmanība būtu jāvelta praksei sasaldēt pārtikas produktus pirms to derīguma termiņa beigām, lai paildzinātu to glabāšanas laiku un tos varētu ziedot, jo ziedošanas un labdarības organizāciju saņemto pārtiku ne vienmēr var ziedot patērētājiem līdz norādītā derīguma termiņa “izlietot līdz” beigām. Higiēnas apsvērumu dēļ Regulā Nr. 853/2004 paredzēts, ka saldēšanai paredzētā gaļa jāsasaldē tūlīt pēc ražošanas (iegūšanas). Šī prasība neattiecas uz mazumtirgotājiem, kas apgādā citus pārtikas apritē iesaistītus uzņēmējus, ja atbilstoši Regulas Nr.853/2004 1. panta 5. punkta “b” apakšpunkta “ii” apakšpunktam šo mazumtirgotāju darbība joprojām ir papildu, vietēja mēroga un ierobežota darbība. Ņemot vērā ES ziedošanas pamatnostādnes, noteikumu projektā ietverta atkāpe, ka mazumtirdzniecības uzņēmumi ziedošanai paredzētu svaigu gaļu un sagatavotus zvejniecības produktus drīkst sasaldēt derīguma termiņa laikā, nodrošinot strauju temperatūras pazemināšanos (–18 °C) un marķējumu (norādot sasaldēšanas datumu).Noteikumu projektā ietvertas arī normas, kas mazumtirdzniecības uzņēmumiem dos iespēju mājputnu olas, sākot ar 22. dienu pēc izdēšanas un beidzot ar derīguma termiņa „ieteicams līdz...“ beigām, piegādāt vai ziedot uzņēmumiem, kas var nodrošināt mājputnu olu termisku apstrādi. Attiecībā uz mājputnu olu piegādi tie var būt gan mazumtirdzniecības, gan ražošanas uzņēmumi. Svarīgi, lai uzņēmumi, kas saņems olas, nodrošinātu, ka galapatērētājs saņem šādas olas termiski apstrādātas, piemēram izmantotas konditorejas izstrādājumos, kur nodrošināta termiskā apstrāde.Šobrīd saskaņā ar Komisijas 2008. gada 23. jūnija Regulu Nr. 589/2008 [ar ko nosaka sīki izstrādātus noteikumus Padomes Regulas (EK) Nr. 1234/2007 īstenošanai attiecībā uz olu tirdzniecības standartiem](https://eur-lex.europa.eu/legal-content/LV/AUTO/?uri=celex:32008R0589) olas, ko pārdod kā “A” šķiras olas (t.i., pārtikas olas), jābūt marķētām, norādot uz tām “ieteicams līdz” termiņu, proti, 28 dienas pēc olu izdēšanas. Eiropas Parlamenta un Padomes 2004. gada 29. aprīļa Regulā (EK) Nr. 852/2004 par pārtikas produktu higiēnu (turpmāk – Regula Nr.852/2004) ir sīkāk precizēts, ka olas patērētājam jāpiegādā ne vēlāk kā 21. dienā pēc to izdēšanas. Tas nozīmē, ka, tā kā mājputnu olas pēc 21. dienas vairs nevar pārdot mazumtirdzniecībā, patērētājiem, kas iegādājas mājputnu olas pēc šīs dienas, ir viena papildu nedēļa, kurā tie var būt droši par nopirkto olu kvalitāti un svaigumu.Lai novērstu pārtikas atkritumu vairošanos un veicinātu mājputnu olu turpmāku izmantošanu, noteikumu projekts paredz, ka mazumtirgotāji, sākot ar 22. dienu pēc izdēšanas un beidzot ar derīguma termiņa „ieteicams līdz....“ beigām, var ziedot vai piegādāt tās olu produktu ražošanai un (vai) olu pārstrādei uzņēmumiem, kas var nodrošināt olu termisku apstrādi. Pamatojoties uz tādiem pašiem apsvērumiem, no 22.dienas pēc izdēšanas līdz derīguma termiņa „ieteicams līdz...“ beigām mājputnu olas var arī ziedot, ja uzņēmums, kas saņem ziedojumus (piemēram, labdarības organizācija), nodrošina termisko apstrādi, pirms tās nodod galapatērētājiem. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests  |
| 4. | Cita informācija | Nav.  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmumi, kuru viena no darbībām ir arī pārtikas ziedošana. Noteikumu projektā noteiktās prasības būs jāpiemēro tikai tiem uzņēmumiem, kas izvēlēsies ziedot dzīvnieku izcelsmes pārtiku un ziedot vai piegādāt mājputnu olas, sākot ar 22. dienu pēc izdēšanas, tādēļ šobrīd ir grūti paredzēt to uzņēmumu skaitu, kurus tas ietekmēs. |
| 2. | Tiesiskā regulējuma ietekme uz tautsaimniecību un administratīvo slogu | Normatīvais akts radīs iespēju pārdalīt pārtikas pārpalikumus, lai pārtika, kas joprojām ir nekaitīga un uzturā lietojama, nenonāktu pārtikas atkritumos. Tiks veicināta pārtikas pārpalikumu pārdale. Mazumtirdzniecības uzņēmumiem tiks radīta iespēja piegādāt mājputnu olas pārstrādei, tostarp sabiedriskās ēdināšanas uzņēmumiem un zupas virtuvēm.Noteikumu projekta kopējā ietekme uz tautsaimniecību ir pozitīva. Šī tiesiskā regulējuma mērķis ir atbalstīt uzņēmumus, kas vēlas ziedot pārtiku, samazinot administratīvo un finansiālo slogu un atvieglojot pārtikas apriti, to ziedojot citiem mazumtirdzniecības uzņēmumiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.853/2004; |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.853/2004; |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regulas Nr.853/2004 1.panta 5.punkta „b” apakšpunkta „ii” apakšpunkts | Viss noteikumu projekts. | Regulas punkts tiek ieviests pilnībā.Noteikumu prasību izpildi nodrošina Pārtikas un veterinārais dienests. | Nav paredzētas stingrākas prasības. Ar minētās regulas punktu tiek noteikts dalībvalsts iespēja izstrādāt normatīvo aktu, ar kuru piemēro atvieglojumus mazumtirdzniecības uzņēmumiem. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Ir izmantota Regulā Nr.853/2004 dotā atkāpe pieņemt nacionālo normatīvo aktu, kas atļauj piegādāt dzīvnieku izcelsmes pārtiku citam mazumtirdzniecības uzņēmumam bez atzīšanas. Ja mazumtirdzniecības darbības saistībā ar dzīvnieku izcelsmes pārtikas piegādi citam mazumtirdzniecības uzņēmumam notiek saskaņā ar valsts tiesību aktiem par papildu, vietēja mēroga un ierobežotu darbību, uzņēmums var darboties atbilstoši normatīvajiem aktiem, kas attiecas uz mazumtirdzniecību, (Regulu Nr.852/2004) un tam nav nepieciešama atzīšana (apstiprināšana), kā to paredz Regula N. 853/2004. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts ir tehniskie noteikumi, un tas ir jānosūta saskaņošanai Eiropas Komisijai. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana” no 23.05.2019 līdz 31.05.2019.  |
| 2. | Sabiedrības līdzdalība projekta izstrādē | Noteikumu projekts elektroniski nosūtīts izskatīšanai biedrībām „Lauksaimnieku organizāciju sadarbības padome”, „Zemnieku saeima”, „Latvijas pārtikas tirgotāju asociācija”, „Latvijas Pārtikas uzņēmumu federācija, „Latvijas viesnīcu un restorānu asociācija” „Latvijas lauksaimniecības kooperatīvu asociācija”, „Pārtikas amatnieki”, “Gaļas pārstrādātāju un ražotāju asociācija”, “Miesnieku un gaļas tirgotāju savstarpējā atbalsta biedrības 2010”, labdarības organizācijām Pārtikas banka “Paēdušai Latvijai”, “Ziedot.lv.”, “Latvijas pilsoniskā alianse” un uzņēmumam SIA “MAXIMA Latvija”.  |
| 3. | Sabiedrības līdzdalības rezultāti | Par Zemkopības ministrijas tīmekļvietnē ievietoto projektu priekšlikumi nav saņemti. Labdarības organizācijas “Latvijas pilsoniskā alianse”, Latvijas pārtikas tirgotāju asociācijas, Latvijas Olu un putnu gaļas ražotāju asociācijas izteiktie komentāri ir ņemti vērā daļēji.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt Pārtikas un veterinārā dienesta funkcijas un uzdevumus. |
| 3. | Cita informācija | Nav |

Zemkopības ministrs K. Gerhards

Lāce 67027200

Irita.Lace@zm.gov.lv